English : Festival Schools Day
Rydym wastad wedi cael cefnogaeth wych yn ein hadran ieuenctid felly yn ôl yn 2013 fe benderfynon ni achub ar y cyfle hwn ac ychwanegu Diwrnod Ysgolion yr Ŵyl at ein penwythnos. Credwn fod cerddoriaeth a diwylliant yn bwysig iawn i addysg plant a theimlwn fod y diwrnod ysgolion yn gyfle gwych i ysgolion gymryd rhan a gwella eu doniau cerddorol.
Dros y pedair blynedd diwethaf mae ysgolion wedi teithio atom o bob rhan o Ogledd Cymru ar gyfer y Diwrnod Ysgolion, mae bob amser wedi bod yn arena gynhyrfus iawn! Mae'r diwrnod ysgolion wedi'i rannu'n ddau gategori - ysgolion iau ac ysgolion hŷn. Yn ogystal â chael y cyfle i greu argraff ar y beirniaid, maent hefyd yn cael y cyfle i gymryd rhan mewn gweithdy sy'n edrych ar sgiliau corawl. Bydd pob ysgol sy'n cystadlu yn derbyn tystysgrif ac mae ysgolion sy'n dod yn 1af, 2il a 3ydd yn derbyn tlws i fynd yn ôl i'r ysgol i ddangos i bawb pa mor dda y gwnaethant!
Mae hwn nid yn unig yn gyfle gwych i blant, mae'r diwrnod hwn hefyd yn llawer o hwyl! Mae hefyd yn rhoi cyfle i rieni, teulu a ffrindiau balch weld y corau'n dangos eu doniau.
Bydd y beirniaid yn rhoi adborth llawn am berfformiad eich ysgol i helpu eich côr i dyfu a datblygu a byddwn hyd yn oed yn eich helpu i'n cyrraedd drwy roi arian i bob ysgol tuag at gostau teithio AC os nad yw hynny'n ddigon, mae cofrestru'n rhad ac am ddim!
Yn 2017 cynhelir Diwrnod Ysgolion yr Ŵyl ddydd Llun 6 Tachwedd, nid camgymeriad ydy hyn, rydym yn gwybod taw ar ddydd Gwener y cynhelir y diwrnod ysgolion fel arfer ond oherwydd hanner tymor y gaeaf rydym wedi gorfod ei symud i'r dydd Llun - y peth olaf oedden ni am ei wneud oedd canslo'n Diwrnod Ysgolion - gobeithiwn y byddwch yn dal i allu ymuno â ni!
Os ydych yn credu y byddai diddordeb gan eich ysgol yna anfonwch e-bost at northwaleschoralfestival@conwy.gov.uk er mwyn cael pecyn ymgeisio. Nodwch y bydd angen talu blaendal a ad-delir er mwyn sicrhau'ch lle.